अक्षय कुमार के गाने पर KRK ने किया डांस, Video देख 'हाउसफुल 4' के एक्टर ने किया कुछ ऐसा कमेंट  
अक्षय कुमार के गाने पर KRK ने किया डांस
वीडियो देख 'हाउसफुल 4' के एक्टर का आया रिएक्शन
KRK का डांस वीडियो हुआ वायरल
बॉलीवुड सुपरस्टार अक्षय कुमार (Akshay Kumar) का गाना 'शैतान का साला' (Shaitan Ka Saala)  खूब वायरल हो रहा है. यहां तक कि सोशल मीडिया पर इस गाने से जुड़ा एक चैलेंज भी ट्रेंड कर रहा है, जिसके तहत लोगों को इस सॉन्ग पर डांस करना होता है. आम लोगों के साथ ही इस चैलेंज को बॉलीवुड सितारों ने भी बखूबी पूरा किया. पहले आयुष्मान खुराना (Ayushmann Khurrana) ने इस गाने पर डांस कर अक्षय कुमार (Akshay Kumar) का दिल खुश कर दिया था. तो वहीं अब बॉलीवुड एक्टर कमाल आर खान (Kamaal R Khan) ने भी 'शैतान का साला' पर डांस परफॉर्म किया, जिसका वीडियो उन्होंने खुद अपने ट्विटर हैंडल से भी शेयर किया. 
My dance on Shaitan Ka Sala song of #Housefull4! @akshaykumar@Riteishdpic.twitter.com/6Fs9OQH35e

कमाल आर खान (Kamaal R Khan) का यह डांस वीडियो खूब वायरल हो रहा है. खास बात तो यह है कि कमाल आर खान (KRK) के इस गाने पर 'हाउसफुल 4' (Housefull 4) के एक्टर रितेश देशमुख (Riteish Deshmukh) ने भी अपना रिएक्शन दिया है. रितेश देशमुख ने कमाल आर खान के डांस पर ट्वीट करते हुए लिखा, 'भाई, आपके सारे वीडियो में से यह मेरा सबसे पसंदीदा वीडियो बन गया है.' रितेश देशमुख के कमेंट के बाद केआरके (KRK) ने भी उनको रिप्लाई किया. कमाल आर खान ने उनका धन्यवाद करते हुए लिखा, 'धन्यवाद भाई.'

Hahaha @Riteishd thanks Bhai Jaan! https://t.co/BVyQfvfVDa

बता दें कि अक्षय कुमार (Akshay Kumar), रितेश देशमुख (Riteish Deshmukh), बॉबी देओल (Bobby Deol), कृति सेनन (Kriti Sanon) स्टारर फिल्म 'हाउसफुल 4' (Housefull 4) 26 अक्टूबर को रिलीज होने जा रही है. फिल्म का बजट करीब 75 करोड़ रुपये बताया जा रहा है. खास बात यह है कि 'हाउसफुल' सीरीज की पहली तीन फिल्मों को पसंद किया गया है, और इस बार डबल रोल के जरिये कॉमेडी का तड़का लगाने की कोशिश की गई है. हालांकि फिल्म को लेकर सोशल मीडिया पर खूब रिएक्शन आ रहे हैं, और मीम्स भी बन रहे हैं.